มนัส เศียรสิงห์

มนัส เศียรสิงห์ (15 ตุลาคม พ.ศ. 2497 - 6 ตุลาคม พ.ศ. 2519)   ศิลปิน นักวาดภาพ เป็นนักกิจกรรมในช่วงเหตุการณ์ 14 ตุลา และถูกกระสุนปืนเสียชีวิต บริเวณหน้าหอประชุมใหญ่ มหาวิทยาลัยธรรมศาสตร์  ในช่วงเหตุการณ์ 6 ตุลา

 ประวัติ 
มนัส เป็นชาวตำบลบางปรอก อำเภอเมืองปทุมธานี จังหวัดปทุมธานี เป็นบุตรของนายมณี เศียรสิงห์ และนางสงกรานต์ เกาะทอง มนัส เศียรสิงห์ เป็นใคร สิงห์สนามหลวงสนทนา, เนชั่นสุดสัปดาห์, 2 มิถุนายน 2549 เข้าเรียนชั้นมัธยมศึกษาตอนปลายสายอาชีพที่ โรงเรียนกรุงเทพวิจิตรศิลป์ และเข้าร่วมชุมนุมเรียกร้องประชาธิปไตยและเดินขบวน ช่วงก่อนเหตุการณ์ 14 ตุลาคม พ.ศ. 2516 และได้เข้าร่วมกิจกรรมอยู่ในขบวนการนักศึกษาประชาชนระยะนั้น ต่อมาได้เข้าศึกษาต่อแผนกประติมากรรมสากล คณะวิจิตรศิลป์ วิทยาลัยเพาะช่าง ระหว่างศึกษา ได้สมัครเป็นสมาชิก แนวร่วมศิลปินแห่งประเทศไทย  จนกระทั่งสำเร็จการศึกษาในเดือนมีนาคม พ.ศ. 2519

มนัส เศียรสิงห์ ถูกเจ้าหน้าที่ยิงเสียชีวิตพร้อมกับเพื่อนนักศึกษาอีกสองสามคน ขณะทำหน้าที่หน่วยรักษาความปลอดภัย บันทึกเหตุการณ์ 6 ตุลา บริเวณหน้าหอประชุมใหญ่ มหาวิทยาลัยธรรมศาสตร์ เมื่อเวลารุ่งสางของวันที่ 6 ตุลาคม พ.ศ. 2519

รางวัล มนัส เศียรสิงห์ “แดง”

ในปี พ.ศ. 2544 ฝ่ายศิลปกรรม สถาบันปรีดี พนมยงค์ ได้ริเริ่มมอบรางวัล เพื่อมุ่งหวังส่งเสริมคนทำงานศิลปะ ที่มีความคิดและอุดมการณ์ เนื่องในวาระครบรอบ 25 ปี เหตุการณ์ 6 ตุลาคม 2519    ใช้ชื่อว่า รางวัล มนัส เศียรสิงห์ “แดง” (Red Art Award) โดยมีวาระการมอบรางวัล 5 ปี ต่อครั้ง  มี 2 ประเภท คือ รางวัลมนัส เศียรสิงห์ “แดง” และ รางวัลมนัส เศียรสิงห์ “แดง” ศิลปินเกียรติยศ  โดยมุ่งเน้นที่การทำงานอย่างต่อเนื่องของศิลปินโครงการรางวัลมนัส เศียรสิงห์  “แดง”  RED ART AWARD สถาบันปรีดี พนมยงค์

รายนามผู้รับรางวัล
 ครั้งที่ 1 ประจำปี พ.ศ. 2544
 รางวัลมนัส เศียรสิงห์ “แดง” ศิลปินเกียรติยศ
 ทวี รัชนีกร
 ลาวัณย์ อุปอินทร์ (ดาวราย)
 รางวัลมนัส เศียรสิงห์ “แดง” 
 วสันต์ สิทธิเขตต์
 ครั้งที่ 2 ประจำปี พ.ศ. 2549 
 รางวัลมนัส เศียรสิงห์ “แดง” ศิลปินเกียรติยศ
 โชคชัย ตักโพธิ์
 พิทักษ์ ปิยะพงษ์ 
 รางวัลมนัส เศียรสิงห์ “แดง” 
 สุธี คุณาวิชยานนท์
 สุโรจนา เศรษฐบุตร 
ครั้งที่ 3 ประจำปี พ.ศ. 2554
รางวัลมนัส เศียรสิงห์ “แดง” ศิลปินเกียรติยศ
สุรพล ปัญญาวชิระ
รางวัลมนัส เศียรสิงห์ “แดง”
ไม่มีผู้ได้รับรางวัล
ครั้งที่ 4 ประจำปี พ.ศ. 2560
รางวัลมนัส เศียรสิงห์ “แดง” ศิลปินเกียรติยศ
เลอพงษ์ พุฒิชาติ
สมชาย วัชระสมบัตร
รางวัลมนัส เศียรสิงห์ “แดง”
จิตติมา ผลเสวก
พิน สาเสาร์

อ้างอิง

หมวดหมู่:บุคคลจากอำเภอเมืองปทุมธานี
หมวดหมู่:นักเคลื่อนไหวเด็ก
หมวดหมู่:นักเคลื่อนไหวชาวไทย
หมวดหมู่:ศิลปินชาวไทย
หมวดหมู่:บุคคลที่เกี่ยวข้องกับเหตุการณ์ 14 ตุลา
หมวดหมู่:บุคคลที่เกี่ยวข้องกับเหตุการณ์ 6 ตุลา
หมวดหมู่:ชาวไทยเชื้อสายอินเดีย
หมวดหมู่:บุคคลจากวิทยาลัยเพาะช่าง มหาวิทยาลัยเทคโนโลยีราชมงคลรัตนโกสินทร์